OpenLLM-France/wikimedia huggingface dataset:
# Grense Jakobselv

Grense Jakobselv (sami septentrional: Vuorjánjohka, finès: Vuoremijoki) és una petita vila pertanyent administrativament al municipi de Sør-Varanger, al comtat noruec de Finnmark. Es troba a la costa del mar de Barents, a la desembocadura del riu Jakobselva. Es troba a uns 54 quilòmetres a l'est del poble de Kirkenes. La zona va ser poblada pels noruecs el 1851.
El riu Jakobselva forma la frontera amb Rússia, al cantó est de Grense Jakobselv. Allà hi ha un petit lloc de la Guarnició de Sør-Varanger de l'Exèrcit noruec, des d'on els soldats patrullen la frontera. En aquesta àrea, però, no hi ha encreuament de la frontera pel públic.
Al poble, hi ha una capella de pedra construïda el 1869 anomenada capella del Rei Òscar II. L'església fou construïda per reforçar la demanda territorial de Noruega a la zona, i fou anomenada després que el rei Oscar de Suècia i Noruega fes una visita el 1873.
Grense Jakobselv és el punt més allunyat de la Noruega continental d'Oslo, la capital del país. És a 2.465 quilòmetres per una ruta totalment dins de Noruega. És prop de 500 quilòmetres més curt a través d'una ruta pels països veïns de Suècia i Finlàndia.

## Referències

* ↑ «Nuclis urbans. Població i superfície dels municipis» (en noruec). Statistisk sentralbyrå, 01-01-2013.
* 1 2 3 «Grense Jakobselv» (en noruec). Arxivat de l'original el 2015-04-09. [Consulta: 30 juliol 2015].
# Tractat d'Aranjuez (1777)

El Tractat d'Aranjuez de 1777 fou un tractat internacional signat a la ciutat d'Aranjuez el 3 de juny de 1777 entre els representants de Carles III d'Espanya i Lluís XVI de França pel qual es va establir les fronteres entre els territoris espanyol i francès a l'illa de la Hispaniola al mar Carib.

## Antecedents

Segons els acords establerts en el Tractat de Rijswijk de 1697, Espanya cedia a França la part occidental de l'illa de la Hispaniola (el que actualment és Haití) conservant la part oriental (actual República Dominicana). Durant tot el segle xviii Espanya i França van mantenir unes relacions cordials, basades sobretot en la relació de parentiu dels monarques d'ambdós països, tots ells pertanyents a la Casa de Borbó.
El 1773 el capità general de la part espanyola de l'illa, José Solano, i el governador de la part francesa, marquès de Valgués, van signar un acord provisional en el qual es definien els límits entre els territoris d'ambdós països a l'illa. El 1776 José Solano i el comte d'Ennery va ratificar aquest acord amb l'ajuda d'una comissió de topògrafs que van assenyalar físicament els límits establerts.

## El tractat

En el tractat signat el 3 de juny de 1777 els representants del Regne d'Espanya, José Moñino y Redondo, Comte de Floridablanca, i el del Regne de França, el marquès d'Ossun, van relacionar minuciosament els límits entre els territoris d'ambdós països, basats en els acords de 1773 i 1776, mitjançant la utilització d'un mapa topogràfic realitzat per aquest efecte.

## Referències

* ↑ Pons, Marcial. Conflicto y reconciliación: España y las naciones hispanoamericanas en el siglo XIX (en castellà). Marcial Pons, 2022, p. 60. ISBN 9788413813462.

## Enllaços externs

* (castellà) Tratado de Aranjuez de 1777

## Vegeu també

* Tractat d'Aranjuez
* François Dominique Toussaint-Louverture
* Tractat de Rijswijk
# Mana (Alta Garona)

Mana (francès Mane) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 1r setembre 2010].
Viccionari
# Arthur Shaw

Arthur Briggs "Art" Shaw (Joliet, Illinois, 28 d'abril de 1886 - Altadena, Califòrnia, 18 de juliol de 1955) va ser un atleta estatunidenc que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de bronze en la cursa dels 110 metres tanques, en quedar tercer rere els seus compatriotes Forrest Smithson i John Garrels.

## Referències

* ↑ «Art Shaw Olympic Results». sports-reference.com. Arxivat de l'original el 8 d'agost 2011. [Consulta: 3 novembre 2015].
# Tännassilma

Tännassilma és una localitat del municipi de Türi al comtat de Järva, Estònia, amb una població censada a finals de 2011 de 45 habitants.
Està situada a l'oest del comtat, prop del riu Pärnu i de la frontera amb els comtats de Rapla i Pärnu.

## Referències

* ↑ Citypopulation.de Estadístiques del municipi de Türi. Consultat el 13 d'agost de 2018.
# Tres dies de Valclusa

Els Tres dies de Valclusa és una competició ciclista per etapes francesa que es disputa al departament de Valclusa. La primera edició es disputà el març de 2007, formant part de l'UCI Europa Tour, amb una categoria 2.2. El 2010 no es disputà per manca de finançament.

## Palmarès

| Any | Vencedor | Segon | Tercer |
| 2007 | Sébastien Turgot (FRA) | Nicolas Vogondy (FRA) | Andrei Kliúiev (RUS) |
| 2008 | Nicolas Vogondy (FRA) | Jakob Fuglsang (DEN) | Serguei Firsànov (RUS) |
| 2009 | David Le Lay (FRA) | Maxime Bouet (FRA) | Martin Pedersen (DEN) |
| 2010 | No disputada | No disputada | No disputada |

## Enllaços externs

* Palmarès dels Tres dies de Valclusa a memoire-du-cyclisme.eu
# Tres dies de Flandes Occidental 2015

Els Tres dies de Flandes Occidental 2015 foren la 69a edició dels Tres dies de Flandes Occidental, una cursa ciclista que es disputa per les carreteres de Flandes Occidental, Bèlgica. La cursa es va disputar entre el 6 i 8 de març de 2015, formant part de l'UCI Europa Tour 2015, amb una categoria 2.1.
El vencedor final fou el belga Yves Lampaert (Etixx-Quick Step), que s'imposà al rus Anton Vorobyev (Team Katusha) i al neozelandès Jesse Sergent (Trek Factory Racing), segon i tercer respectivament. Lampaert també guanyà les classificacions per punts i dels joves, mentre el seu equip, l'Etixx-Quick Step, fou el millor equip. Tim Kerkhof (Roompot) guanyà en la classificació dels esprints.

## Equips

L'organització comunicà la llista dels 24 equips convidats l'11 de febrer de 2015.
* equips World Tour: AG2R La Mondiale, BMC Racing Team, Etixx-Quick Step, FDJ, Lotto Soudal, Team Katusha, Team LottoNL-Jumbo, Trek Factory Racing
* equips continentals professionals: Bora-Argon 18, Caja Rural-Seguros RGA, Cofidis, Cult Energy Pro Cycling, MTN Qhubeka, Nippo-Vini Fantini, Team Europcar, Team Roompot, Topsport Vlaanderen-Baloise, UnitedHealthcare, Wanty-Groupe Gobert
* equips continentals: An Post-Chain Reaction, Roubaix-Lille Métropole, Vastgoedservice-Golden Palace, Veranclassic - Ekoi, Verandas Willems Cycling Team

## Etapes

| Etapa | Data | Recorregut | Km | Vencedor d'etapa | Líder de la general |
| Pr. | 6 de març | Middelkerke - Middelkerke | 7 | Anton Vorobyev (RUS) | Anton Vorobyev (RUS) |
| 1a | 7 de març | Bruges - Harelbeke | 174,1 | Yves Lampaert (BEL) | Yves Lampaert (BEL) |
| 2a | 8 de març | Nieuwpoort - Ichtegem | 184,5 | Danny van Poppel (NED) | Yves Lampaert (BEL) |

## Classificació final

| | Ciclista | Equip | Temps |
| 1 | Yves Lampaert (BEL) | Etixx-Quick Step | 8h 24' 37" |
| 2 | Anton Vorobyev (RUS) | Team Katusha | + 8" |
| 3 | Jesse Sergent (NZL) | Trek Factory Racing | + 12" |
| 4 | Jan Bárta (CZE) | Bora-Argon 18 | + 12" |
| 5 | Alexis Gougeard (FRA) | AG2R La Mondiale | + 14" |
| 6 | Danny van Poppel (NED) | Trek Factory Racing | + 16" |
| 7 | Jean-Pierre Drucker (LUX) | BMC Racing Team | + 17" |
| 8 | Martijn Keizer (NED) | Team LottoNL-Jumbo | + 17" |
| 9 | Christophe Laporte (FRA) | Cofidis | + 20" |
| 10 | Łukasz Wiśniowski (POL) | Etixx-Quick Step | + 21" |

## Referències

* ↑ «Resultats del 2015». Arxivat de l'original el 2015-04-03. [Consulta: 9 març 2015].
* ↑ «Driedaagse van West-Vlaanderen». [Consulta: 4 març 2015].
* ↑ «Trois Jours de Flandre-Occidentale 2015 : Les équipes», 11-02-2015.

## Enllaços externs

* (neerlandès) Web oficial Arxivat 2015-03-07 a Wayback Machine.
# Upupa

Els upúpids (Upupidae) són una família d'ocells formada únicament per les espècies del gènere Upupa, que van d'una a tres depenent de l'autor. Tradicionalment s'han considerat part de l'ordre dels coraciformes.

## Taxonomia

* En la Taxonomia de Sibley-Ahlquist es va crear per aquesta família i la dels fenicúlids un ordre nou: els Upupiformes.
* En la classificació del Congrés Ornitològic Internacional aquesta família forma part de l'ordre bucerotiformes, amb els puputs dels arbres de la família dels fenicúlids i els calaus de les famílies dels buceròtids i bucòrvids.
* Durant molt de temps s'ha considerat que aquesta família estava representada per una única espècie viva, el puput (Upupa epops). Però anàlisis genètiques han demostrat que dues de les subespècies eren en realitat espècies de ple dret.

## Llistat d'espècies

D'acord amb la classificació 2.2 del Congrés Ornitològic Internacional (COI), el gènere Upupa compren tres espècies:
* Puput (Upupa epops).
* Puput africana (Upupa africana). No reconeguda per alguns autors.
* Puput de Madagascar (Upupa marginata). No reconeguda per alguns autors.
Espècie extinta
* puput de Santa Helena (Upupa antaios), espècie endèmica de l'Illa de Santa Helena. Es pensa que es va extingir després de l'arribada dels anglesos en 1502. L'espècie era molt més imponent que les espècies actuals. Era una au terrestre no voladora.

## Referències

* 1 2 3 «Classificació d'Alan P. Peterson». Arxivat de l'original el 2009-04-15. [Consulta: 11 gener 2010].
* ↑ «Orders of Birds: A higher classification of modern birds» (en anglès). IOC World Bird List v11.2, 28-06-2019. [Consulta: 19 juliol 2021].
* ↑ «Classificació del COI». Arxivat de l'original el 2013-12-05. [Consulta: 11 gener 2010].
# Universidade Zambeze

La Universidade Zambeze (UniZambeze) és una institució pública d'ensenyament superior, que manté el govern de Moçambic. S'ha instal·lat la seva rectoria a la ciutat de Beira, província de Sofala.
La seva àrea primat d'operació està a les províncies de Sofala (Beira - Matacuane), Manica (Chimoio) Tete (ciutat de Tete i vila d'Ulongué) i Zambézia (Mocuba).

## Història

La UniZambeze va ser creada per Decret del Consell de Ministres N. 77/2007 de 18 de desembre, amb seu a Beira, i va començar les seves activitats el 16 de març de 2009.

## Estructura

Les Unitats Orgàniques d'Ensenament en funcionament a UniZambeze són les següents:
* Facultat de Ciències Socials i Humanitats (FCSH) - Beira;
* Facultat de Ciència i Tecnologia (FCT) - Beira;
* Facultat de Medi Ambient i Recursos Naturals (FEARN) - Chimoio;
* Facultat de Ciències de la Salut (FCS) - Tete;
* Facultat de Ciències Agrícoles (FCA) - Ulongue;
* Facultat d'Enginyeria Agrícola i Forestal (FEAF) - Mocuba
Les unitats organitzatives d'Investigació i Extensió en funcionament a UniZambeze són els següents:
* Centre d'Estudis, Innovació i Formació Avançada (CEIFA) - Beira;
* Centre de Tecnologia de la Informació i Comunicació (CTIC) - Beira;
* Centre d'Estudis de Malalties Tropicals i Biodiversitat (CEDBT) - Marromeu;

## Oferta formativa

Per a l'any 2015 UniZambeze ofereix 26 programes de llicenciatura, incloent:
* Facultat de Ciència i Tecnologia (FCT) - Frontera:
** Ciències Actuarials
** Enginyeria Civil
** Enginyeria Mecatrònica
** Enginyeria Informàtica
** Enginyeria de Processos
** Arquitectura
* Facultat de Ciències Socials i Humanitats (FCSH) - Beira:
** Comptabilitat i Finances
** dret
** Economia
** Gestió
** Sociologia
** Ciències de la Comunicació
* Facultat de Medi Ambient i Recursos Naturals (FEARN) - Chimoio:
** Medi Ambient i Recursos Naturals
** Enginyeria Desenvolupament Rural
** Ambiental Enginyeria Agrícola
* Facultat de Ciències de la Salut (FCS) - Tete:
** Medicina
** Medicina Dental
** Farmàcia
** Administració i Gestió Hospitalària
** Nutrició, que es va introduir a partir de 2017
* Facultat de Ciències Agrícoles (FCA) - Ulongué:
** Enginyeria Agro-Ramadera
** Enginyeria d'Aliments
* Facultat d'Enginyeria Agrícola i Forestal (FEAF) - Mocuba:
** Enginyeria Agrícola
** Forestal
** Ciència Animal
** Economia Agrícola
** Administració Pública

## Referències

* ↑ Banner da 1ª sessão ordinária do CEPEx - Portal UniZambeze
* ↑ 1ª Reunião Técnica Internacional da Rede de Instituições Públicas de Educação Superior (RIPES) - Portal RIPES/UNILAB
* ↑ Reitor da Universidade Zambeze visita a UFRB - Portal da Universidade Federal do Recôncavo da Bahia
* ↑ Sobre nós Arxivat 2014-10-25 a Wayback Machine. - Portal UniZambeze
* ↑ Unidades Orgânicas de Ensino Arxivat 2014-10-25 a Wayback Machine. - Portal UniZambeze
* ↑ Unidades Orgânicas de Pesquisa e Extensão Arxivat 2014-10-25 a Wayback Machine. - Portal UniZambeze

## Enllaços externs

* Web de la universitat
# Uncas

Uncas (en algonquí Wonkus "llop") (1588-1683) fou un dirigent pequot que es va revoltar contra el seu sogre Sassacus i es va separar fundant la fracció dels mohegan. Va donar suport als colons en la Guerra Pequot del 1637. També s'enfrontà al narragansett Miantonomi i el 1675 ajudà als anglesos contra els wampanoag. Malgrat tenir el mateix nom, no té res a veure amb el personatge Uncas, que apareix a The last of the mohicans, de Fenimore Cooper, ja que es refereix als mohicans o mahicans, tribu algonquina més septentrional.

## Enllaços externs

* (anglès) Biografia
# Turó de l'Àguila (Torroella de Montgrí)

El Turó de l'Àguila és el nom amb el qual es coneix una muntanya de 178,3 msnm situada al Massís del Montgrí, a la població de Torroella de Montgrí, situat a la comarca del Baix Empordà. El turó està situat a la Vall de Santa Caterina i està envoltat pel Puig Rodó, Montgrí, Puig Carroig, Puig Roig i l'Ermita de Santa Caterina.
La seva flora està dominada pel garric, planta molt comú a la zona del Massís del Montgrí ja que és un vegetal que té lloc en indrets rocosos com, per exemple el Puig Rodó, el Montgrí o el Montplà. La seva fauna està formada per diferents espècies d'insectes i aràcnids com l'alacrà. També és possible veure-hi el falcó peregrí, establit a la zona degut a la poca afluència de persones en aquest turó en concret.

## Referències

* ↑ «Altitud segons l'Institut Cartogràfic de Catalunya». ICGC. [Consulta: 20 setembre 2019].
* ↑ «Parc Natural del Montgrí, les Illes Medes i el Baix Ter al web de la Generalitat de Catalunya» (en català). [Consulta: 29 setembre 2019].
* ↑ «Fauna del Montgrí», 09-05-2017. Arxivat de l'original el 2019-09-25. [Consulta: 25 setembre 2019].
* ↑ «Biodiversidad del Parque Natural del Montgrí, Illes Medes y Baix Ter. ABC» (en castellà). Raúl Casado, 18-11-2013. [Consulta: 25 setembre 2019].
# Turó de l'Ullar

El Turó de l'Ullar és una muntanya de 648 metres d'altitud dels terme municipal de Sant Quirze Safaja, a la comarca natural del Moianès.
El cim del turó pertany a Sant Quirze Safaja, però els vessants oest, sud i est són en terme de Bigues i Riells. Forma part dels Cingles de Bertí. És a llevant del poble de Riells del Fai, a l'extrem nord del terme biguetà i al del sud-est del de Sant Quirze Safaja.
# Uppland

* No s'ha de confondre amb Upland.
Uppland és una província històrica de Suècia o landskap que es troba a l'est del país, just al nord d'Estocolm, la capital. Té límits amb Södermanland, Västmanland i Gästrikland. També limita amb el llac Mälaren i la mar Bàltica. Té una estreta frontera amb Åland, la província insular autònoma de Finlàndia. La seva superfície és de 12.813 km². El nom significa literalment «Terra d'amunt», en la seva forma llatinitzada apareix com Uplandia. L'escut data del 1560. Històricament Uppland tenia la categoria de ducat i en l'escut apareix la corona ducal.

## Geografia

* La muntanya més alta és Upplandsberget a Siggeforasjön, 117 metres
* El llac més extens: Mälaren
* Arxipèlag: Roslagen
* Parcs nacionals: Ängsö, Färnebofjärden
* El jaciment arqueològic de Birka i el castell de Drottningholm són Patrimoni de la Humanitat segons la UNESCO.

### Ciutats

* Djursholm (1913)
* Enköping (aproximadament el 1300)
* Lidingö (1926)
* Norrtälje (1622)
* Sigtuna (aproximadament el 990)
* Solna (1943)
* Estocolm (1252)
* Sundbyberg (1927)
* Uppsala (1286)
* Vaxholm (1652)
* Öregrund (1491)
* Östhammar (aproximadament el 1300)

### Districtes

| Bro Hundred Bälinge Hundred Frösåker Hundred Färentuna Hundred Hagunda Hundred Håbo Hundred Lagunda Hundred Ly Hundred Lång Hundred Norunda Hundred Närding Hundred Oland Hundred Rasbo Hundred | Seming Hundred Simtuna Hundred Sju Hundred Sollentuna Hundred Torstuna Hundred Trögd Hundred Ulleråker Hundred Vaksala Hundred Vallentuna Hundred Våla Hundred Åsunda Hundred Ärling Hundred Örbyhus Hundred |
| Bro i Vätö Danderyd Frötuna i Länna | Väddö i Häverö Värmdö Åker |

### Població

Uppland tenia 1.433.020 habitants el 31 de desembre de 2009.
| Comtat | Població |
| Comtat d'Estocolm, parcialment | 1.101.238 |
| Comtat d'Uppsala, parcialment | 330.683 |
| Comtat de Västmanland, parcialment | 1.099 |

## Referències

* ↑ Statistics Sweden

## Enllaços externs

* Uppland - Web turístic
* Uppland Arxivat 2004-02-09 a Wayback Machine. - Informació turística
# Tyne

«Tyne» té aquests significats:
Tyne és un cognom irlandès
* Riu Tyne, d'Anglaterra
* El Port de Tyne engloba els molls comercials i els voltants del riu Tyne a Tyne i Wear del nord-est d'Anglaterra.
* Riu Tyne (Escòcia)

## Personatges

* Edward Tyne, jugador de rugby de Nova Zelanda
* Tyne Daly
* Tyne O'Connell
* Tyne Stecklein
# Valenza

Valenza és un municipi italià, situat a la regió de Piemont i a la província d'Alessandria. L'any 2005 tenia 20.471 habitants.

## Galeria

* Plaça del duomo
* Palau Pelizzari
* Interior del palau Pelizzari
* Palau Valentino
* Teatre
# Valença (Bahia)

Valença és un municipi de l'estat de Bahia i té una població estimada de 89.000. És visitat pels turistes, ja que és el principal accés a l'illa de Tinharé, famós per Morro de São Paulo.

## Referències

* ↑ http://www.valenca.ba.gov.br/
# Valença (Portugal)

Valença o Valença do Minho és un municipi portuguès al districte de Viana do Castelo, a la regió del Nord i subregió del Minho-Lima. L'any 2006 tenia 14.324 habitants. És subdividit en 16 freguesies (Arão, Boivão, Cerdal, Cristelo Covo, Fontoura, Friestas, Gandra, Ganfei, Gondomil, Sanfins, São Julião, São Pedro da Torre, Silva, Taião, Valença i Verdoejo). Limita a l'est amb el municipi de Monção, al sud amb Paredes de Coura, a l'oest amb Vila Nova de Cerveira i al nord-oest i nord amb Galícia (municipi de Tui).
Situat dalt d'un turó amb vistes al Miño, Valença és una atractiva localitat fronterera. El barri antic està situat entre dues fortaleses amb doble muralla en forma de corona i unides per un passadís. Des del punt de vista monumental, destaquen el castell de Valença —en realitat dues fortaleses dels segles xvii i XVIII, dissenyades per l'enginyer francès Sébastien Le Prestre de Vauban. Des de les muralles s'observen unes magnífiques vistes a Galícia; l'església romànica de Santa Maria dels Àngels; i el convent de Ganfei, a 5 km a l'est de Valença, reconstruït al segle xi per un sacerdot normand. Va rebre un fur de Sanç II de Portugal, que va ser aleshores batejada com a Contrasta. Va rebre el seu nom actual el 1262.

## Demografia

Població del municipi de Valença (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 9242 | 13984 | 15265 | 16034 | 16237 | 13948 | 14815 | 14187 | 14284 |

## Vegeu també

* Pont de Tui
# Tíjola

Tíjola és una localitat de la província d'Almeria. L'any 2006 tenia 3.877 habitants. La seva extensió superficial és de 70 km² i té una densitat de 54,6 hab/km². Les seves coordenades geogràfiques són 37° 20′ N, 2° 26′ O. Està situada a una altitud de 693 metres i a 165 quilòmetres de la capital de la província, Almeria.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 3.796 | 3.796 | 3.757 | 3.787 | 3.814 | 3.798 | 3.755 | 3.820 | 3.877 | 3.949 |

## Personatges il·lustres

* Fidela Campiña: cantant d'òpera (soprano).
# Tíkhoie

«Tíkhoie» té aquests significats:
* Tíkhoie (Primórie), localitat del krai de Primórie, a Rússia
* Tíkhoie (Sakhalín), localitat de l'óblast de Sakhalín, a Rússia
# Grenola

Grenola és una població dels Estats Units a l'estat de Kansas. Segons el cens del 2000 tenia 231 habitants.

## Demografia

Segons el cens del 2000, Grenola tenia 231 habitants, 102 habitatges, i 68 famílies. La densitat de població era de 189,8 habitants/km².
Dels 102 habitatges en un 20,6% hi vivien nens de menys de 18 anys, en un 57,8% hi vivien parelles casades, en un 7,8% dones solteres, i en un 33,3% no eren unitats familiars. En el 29,4% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,3% tenia menys de 18 anys, un 6,9% entre 18 i 24, un 22,5% entre 25 i 44, un 26,4% de 45 a 60 i un 23,8% 65 anys o més.
L'edat mediana era de 45 anys. Per cada 100 dones de 18 o més anys hi havia 85,9 homes.
La renda mediana per habitatge era de 23.000 $ i la renda mediana per família de 30.417 $. Els homes tenien una renda mediana de 20.313 $ mentre que les dones 16.250 $. La renda per capita de la població era de 13.068 $. Entorn del 7,2% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grenola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Grenola». American Fact Finder. Oficina del Cens dels Estats Units, 12-01-2010.
# Mackwiller

Mackwiller (en alsacià Mackwiller) és un municipi francès, situat a la regió del Gran Est, al departament del Baix Rin. L'any 1999 tenia 612 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 660 | 672 | 671 | 683 | 635 | 612 |

## Administració

Llista d'alcaldes :
| Període | Identitat | Partit |
| 2001- | Jean-Pierre Schmitt | |